**PAZIŅOJUMS PAR KAPITĀLSABIEDRĪBAS DALĪBNIEKU SAPULCES PIEŅEMTIEM LĒMUMIEM**

Pamatojoties uz LR Komerclikumu 213.panta 3.daļu un LR likuma „Publiskas personas kapitāla daļu un kapitālsabiedrību pārvaldes likuma” 66.pantu, 2020.gada 6.novembrī Daugavpils pilsētas domē  Kr.Valdemāra ielā 1, Daugavpilī, plkst. 10.00 tika sasaukta kapitālsabiedrības dalībnieku sapulce, ar sekojošu darba kārtību, kurā tika pieņemti sekojoši lēmumi:

1. **Dalībnieku sapulces sekretāra (protokolētāja) iecelšana;**

Atbilstoši Publiskas personas kapitāla daļu kapitālsabiedrību pārvaldības likuma 76.panta otrajai daļai, **kapitāla daļu turētāja pārstāvis nolemj:**

par kapitāla daļu sapulces sekretāri (protokolētāju) iecelt Olgu Mihailovu.

 **2. Valdes locekļa atsaukšana.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 66.panta pirmās daļas 3.punktu, 81.pantu, Komerclikuma 224.panta sesto daļu, **kapitālu daļu turētāja pārstāvis nolēma**:

* atsaukt Nikolaju Ignatjevu, p.k. ------ - -----, no PSIA “Sadzīves pakalpojumu kombināts” valdes locekļa amata.

 **3. Valdes locekļa ievēlēšana.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 37.panta ceturto daļu, 37.panta astotās daļas 2.punktu, 37.panta devīto daļu, 66.panta pirmās daļas 3.punktu, 66.panta pirmās daļas 8.punktu, likuma “Par interešu konflikta novēršanu valsts amatpersonu darbībā” 6.panta otro daļu, 7.panta ceturto daļu, **kapitālu daļu turētāja pārstāvis nolēma**:

* ievēlēt Nikolaju Jefimovu, p.k. ------ - -----, PSIA “Sadzīves pakalpojumu kombināts” valdes locekļa amatā līdz brīdim, kad nominācijas procesa kārtībā valdes locekļa amatā netiks ievēlēts minētais vai cits kandidāts;
* noteikt PSIA “Sadzīves pakalpojumu kombināts” valdes locekļa atlīdzību ------ euro apmērā;
* atļaut Nikolajam Jefimovam, p.k. ------ - -----, savienot PSIA “Sadzīves pakalpojumu kombināts” valdes locekļa amatu ar SIA “Daugavpils lidosta” valdes locekļa amatu, Daugavpils pilsētas domes Kapitālsabiedrību pārraudzības nodaļas jurista amatu un Daugavpils Universitātes Sociālo zinātņu fakultātes Tiesību katedras docenta amatu;
* PSIA “Sadzīves pakalpojumu kombināts” valdei pieteikt komercreģistrā izmaiņas ne vēlāk kā 14 dienu laikā no lēmuma pieņemšanas dienas;
* uzdot Daugavpils pilsētas domes Personāla speciālistei organizēt pilnvarojuma līguma sagatavošanu un parakstīšanu ar PSIA “Sadzīves pakalpojumu kombināts” valdes locekli Nikolaju Jefimovu, p.k. ------ - -----, ne vēlāk kā 14 dienu laikā no lēmuma pieņemšanas dienas.